এই গল্পগুলি যদি তৈরি হয়ে না উঠত, তাহলে কিন্তু ঘটনাটাই ঘটত না। নিমাই যদি একবার উঠে না আসে, তাহলে চন্দ্র সাঁতরা কিন্তু পুরোপুরি ফাঁসে না। সবাই-ই জানে, নিমাই ঢালির এসব কাজ করেই চলে। খাল থেকে পাইপ তুলে আনা তার সেই রোজগারের কাজ বৈ তো কিছু নয়। সব রোজগারের কাজেই বিপদ থাকে – নিমাইয়ের তেমন একটা বিপদ ঘটে গেছে। কী আর করা যাবে? কিন্তু নিমাই যদি একবার উঠে আসে – খালের জলের বিপদ বুঝে, তাহলে চন্দ্র সাঁতরা ঠেলে দ্বিতীয়বার না-নামালে সে এমন মরে কী করে, যাকে হত্যাই বলা যায় খবরে। সেসব দিক থেকে গল্পগুলো আঁটসাঁট বাঁধা।